open-index/open-wikipedia-markdown huggingface dataset:
Romas Jankauskas (1964)

**Romas Jankauskas** (g. 1964 m. vasario 22 d. Rekšiai, Telšių rajonas) – žurnalistas, Alytaus miesto politinis bei visuomenės veikėjas.

## Biografija

1982 m. baigė Tauragės 2-ąją vidurinę mokyklą. 1986–1991 m. Vilniaus universitete Istorijos fakultete įgijo žurnalisto specialybę.

1991–1993 m. Jonavos rajono laikraščio „Jonavos balsas“ ir AB „Azotas“ laikraščio „Naujienos“ korespondentas. 1993–1997 m. dienraščio „Lietuvos rytas“ korespondentas Alytuje. 1998–2001 m. Alytaus regioninės televizijos vyriausiasis redaktorius, „Valstiečių laikraštis“ korespondentas. 2001–2005 m. buvo laikraščio „Dainavos žodis“ redaktorius ir bendrovės direktorius. 2005–2007 m. Alytaus apskrities S. Kudirkos ligoninės ryšių su visuomene specialistas, rengė ir vedė tiesioginę TV laidą „Alytaus pulsas“, Alytaus apskrities S. Kudirkos ligoninės ryšių su visuomene specialistas, „balsas.lt“ apžvalgininkas.

2007–2012 m. „Tvarka ir teisingumas“ Informacijos centro vadovas. 2011–2015 m. Alytaus miesto mero patarėjas. 2015–2019 m. Europos Parlamento nario Rolando Pakso padėjėjas.

Partijos Tvarka ir teisingumas (liberalai demokratai) narys. 2007–2011 m. Alytaus miesto savivaldybės tarybos narys. Partijos „Tvarka ir teisingumas“ frakcijos pirmininkas.

Vedęs; žmona Aldona, dukra Monika..

## Šaltiniai
Pagramančio miškai

**Pagramančio miškai** (**Pagramančio−Didkiemio miškai**) − miškų masyvas Šilalės rajone, tarp Jūros ir jos intako Akmenos. Priklauso Tauragės miškų urėdijai (Pajūrio ir Pagramančio girininkijoms).

Masyvo plotas ~ 3800 ha. Miškai apie 10 km tęsiasi iš vakarų į rytus. Šilalės−Didkiemio kelias dalija masyvą į dvi dalis: vakarinę dalį sudaro Didkiemio miškas, rytinę − Pagramančio miškas. Didkiemio miškas labai vingiuotais pakraščiais; daug kur į jį įsiterpę kaimai (Pažiuržmotis, Gerviškė, Laumenai, Griaužai, Rauškas, Gedėliškė). Pagramančio miškas kompaktiškas.

Reljefas banguotas, palaipsniui žemėjantis pietų link. Būdingi velėniniai jauriniai glėjiški priemoliai ir priesmėliai.

Dauguma medynų yra savaiminės kilmės. Auga eglės (38 %), beržai (36 %), drebulės (9 %), juodalksniai (10 %), pušys (3 %), ąžuolai (1 %), uosiai (1 %).

## Šaltiniai
Kapčiamiesčio giria

**Kapčiamiesčio giria** − aštuntas pagal plotą Lietuvos miškų masyvas Lazdijų rajono ir visos Lietuvos pietuose, Lenkijos ir Baltarusijos pasienyje. Masyvo plotas 27 850 ha. Girios šiaurėje įsikūręs Kapčiamiesčio miestelis.

Miškų masyvas ištįsęs iš rytų į vakarus apie 28 km ir puslankiu iš pietų supa Kapčiamiestį. Iš rytų ir pietryčių miškus juosia Nemunas, už kurio prasideda didžiausia Lietuvoje Dainavos giria, iš pietų − jo intakas Igara, iš pietvakarių − Mara (Juodosios Ančios intakas). Pietuose ir vakaruose Kapčiamiesčio giria vietomis jungiasi su Baltarusijos bei Lenkijos miškais, kurio bendras miškų masyvų plotas 1,600 km² ir vadinamas Augustavo giria.

Kapčiamiesčio giria driekiasi zandrinės Pietryčių lygumos vakarine dalimi, tik šiaurės vakaruose siekia Sūduvos aukštumos pietrytinį pakraštį. Vyrauja banguotosios smėlingos ir žvirgždingos lygumos landšaftas, o šiaurės vakaruose − smulkiai banguotos ežeringos smėlingos lygumos landšaftas.

Miškuose auga pušys, eglės, beržai, juodalksniai, drebulės. Girioje yra stirnų, šernų, briedžių, tetervinų, kurtinių.

Per miškus į Nemuną teka Baltoji Ančia (su intakais Seira ir Nevieda), Bilsinyčia, Avirė, šiaurės vakariniu pakraščiu (į Veisiejų ežerą) teka Zapsė.

Ežerų daugiausia masyvo šiaurės vakarinėje dalyje, keliuose rininiuose kloniuose:
* Seliovinis
* Baltas Kauknoris
* Juodas Kauknoris
* Kauknorėlis
* Kaviškis
* Vadinis
* Ragažėlė
* Dumblis
* Niedus

Taip pat visą masyvo šiaurinį pakraštį siekia iš šiaurės į pietus nutįsusių rininių klonių galai, kuriuose telkšo:
* Neviedis
* Stirtos
* Vidugašlis
* Dulgas
* Juodajis Bilsas

## Išnašos
Danguolė Juozapavičienė

**Danguolė Juozapavičienė** (g. 1963 m. vasario 28 d. Šilutėje) – Lietuvos ir Alytaus miesto politikė.

## Biografija
1988 m. baigė Lietuvos veterinarijos akademiją, zooinžinierė – pedagogė. 2007 m. KTU viešojo administravimo magistrė.

Buvusi Alytaus darbo biržos darbo klubo vadovė, Alytaus teritorinės darbo biržos Alytaus skyriaus vedėja.

Darbo partijos narė, Darbo partijos prezidiumo narė, Darbo partijos tarybos narė. 2007–2011 m.  ir nuo 2011 m. Alytaus miesto savivaldybės tarybos narys.

2014–2018 m. - Lietuvos Respublikos socialinės apsaugos ir darbo ministerijos kanclerė.

## Šaltiniai
Marvaras

**Marvaras** (मारवाड़ *Marwar*, iš sanskrito: „mirties kraštas“) (dar vadinamas **Džodhpuro regionu**) – Šiaurės Indijos istorinis regionas, esantis Radžastano pietvakariuose, į pietryčius nuo Taro dykumos. Jis liečiasi su šiais istoriniais regionais: Šekhavati ir šiaurės rytuose, Džangladešu šiaurėje, Adžmeru rytuose, Godvariu pietuose.

Tai – nepriklausoma radžputų karalystė, egzistavusi iki 1949 m.

## Istorija
Seniausi regiono valdytojai buvo radžputų giminė Pratiharai, valdę čia nuo VI a. ir sukūrę vieną didžiausių imperijų Šiaurės Indijos istorijoje. Jų sostinė buvo Mandoras. Vėliau Pratiharų centras iš Marvaro buvo perkelta į Kanaudžį, tačiau Marvare valdė jų atšaka, kuri išsilaikė iki XIII a.

1226 m. šalyje įsitvirtino nauja, Rathorų dinastija, kilusi iš Kanaudžio, kuomet šis buvo užimtas Guridų. Jų pirmasis valdovas buvo Rao Čanda. 1459 m. buvo įkurta nauja sostinė Džodhpuras.

1561 m. Mogolų imperija užėmė Marvarą, bet dinastija buvo išlaikyta. Paskutiniais Mogolų viešpatavimo metais, Marvaras sudarė sąjungą su Dundaru ir Mervaru, kad nuversti Mogolus. Tačiau tarp jų greitai prasidėjo tarpusavio vaidai, kurie nulėmė Maratų įmperijos įsigalėjimą.

1839 m. Džodhpuro karalystė buvo užimta britų, tapdama Britų Indijos valda. Valdant Džasvanth Singhui II, šalis modernizavosi.

Hanvant Singhas buvo paskutinis Džodhpuro valdovas. Indijai iškovojus nepriklausomybę, karalystė įstojo į jos sudėtį.
Gelmimo–Es Semaros regionas

**Gelmimo–Es Semaros regionas** () – vienas iš šešiolikos Maroko regionų. Jis yra pietų Maroke, užima 122 825 km² plotą. Čia gyvena 462 410 (2004 m. surašymas) žmonių. Sostinė – Gelmimas.

Regionui vadovauja Ahmedas Himdis (Ahmed Himdi).

Regionui priklauso šios provincijos:
* Asazago provincija
* Semaros provincija (yra Vakarų Sacharos teritorijoje)
* Gelmimo provincija
* Tantano provincija
* Tatos provincija

## Geografija
Gelmimo-Es Semaros regionas yra Atlanto vandenyno pakrantėje ir ribojasi su regionais: Suso-Masa-Dra šiaurėje, Alujuno-Budžduro-Sakija Alhamro pietuose.

## Demografijos raida

## Šaltiniai

* Maroko regionai
* World Gazetter
Tadlo–Azilalio regionas

**Tadlo–Azilalio regionas** () – vienas iš šešiolikos Maroko regionų. Jis yra Maroko centre, užima 17 125 km² plotą. Čia gyvena 1 450 519 (2004 m. surašymas) žmonių. Sostinė – Beni Melalis.

Regionui vadovauja mahometas Darduri (Mohamed Dardouri).

Regionui priklauso šios provincijos:
* Azilalio provincija
* Beni Melalio provincija
* Fki Ben Salos provincija

## Geografija
Tadlo-Azilalio regionas yra centrinėje Vidurinio Atlaso kalnų dalyje ir Um ar-Rbija upės aukštupyje.

## Demografijos raida

Šaltiniai :
* Maroko regionai
* World Gazetter
Žalioji giria

**Žalioji giria** − miškas Panevėžio ir Pasvalio rajonuose, 11 km į šiaurės rytus nuo Panevėžio, abipus kelio į Vabalninką.

Girios plotas 14 172,62 ha (2007 m.), iš jų miškais apaugusi 12 546 ha arba 88 proc. Miškų masyvas ištįsęs apie 19 km iš vakarų į rytus. Žaliosios girios paviršius − lyguma su lėkštais pelkėtais įdubimais. Girioje gausu pelkių: Beropšilio pelkė, Graužiškių pelkė, Juodvadis, Klimbalė, Pukiškio pelkė. Per girią teka:
* Pyvesa su intakais:
** Varupis
** Vygailis
** Žulna
* Lėvens intakas:
** Žambas

Nesupelkėjusių plotų dirvožemiai velėniniai jauriniai, daugelyje vietų gliejiški, susiformavę ant limnoglacialinių smėlių. Labiausiai paplitę augaviečių tipai − drėgnokas bei drėgnas žaliašilis ir šlapias šilagiris.

Girioje auga pušys, beržai, juodalksniai, eglės, drebulės.

1863 m. Žaliojoje girioje buvo sukilėlių stovykla. Nuo 1945 m. Žaliojoje girioje veikė Lietuvos partizanų, kovojusių prieš Sovietų okupantus Žalioji rinktinė. Žalioji rinktinė kovojo prieš okupacinį režimą Pasvalio ir Panevėžio apskričių teritorijose, jos partizanai pasiekdavo ir atskirus kaimyninių Radviliškio bei Šiaulių valsčius, ypač Rozalimą. Pažymėta Žaliosios miško holokausto vieta.

## Išnašos
Varytuvas

**Varytuvas** – įtaisas, organas ar kūno dalis, kuris mechaninę variklio ar raumenų energiją transformuoja į naudingą judėjimą aplinkoje.

## Varytuvų tipai

### Techniniai varytuvai
* ratas – disko formos įtaisas su ašimi (automobiliai, dviračiai, karietos ir kt.)
* vikšras – sudėtinis varytuvas, sudarytas iš dviejų ar daugiau ratų, riedančių juosta, sudaryta iš metalinių ar kitokių grandžių ir užtempta ant tų ratų (tankai, vikšriniai traktoriai, kai kurie sniegaeigiai ir kt.)
* sraigtas – įtaisas su pasuktomis mentėmis, kurios besisukdamos remiasi į aplinką ir generuoja judėjimą:
** propeleris – traukiamasis ar stumiamasis oro sraigtas (lėktuvai, aerorogės)
** horizontalus oro sraigtas – (sraigtasparniai)
** vandens sraigtas – dažniausiai naudojamas šiuolaikinių laivų varytuvas (laivai)
* burė – įtemptas audinio gabalas (kartais – standi plokštuma) (buriniai laivai)
* irklas – svertas su mente (irkliniai laivai, irklinės valtys)
* ir kt.

### Biologiniai varytuvai
* eukariotinis žiuželis – veikimo principas artimas sraigto principui. Varantis žiuželis sudaro trimatės spiralės pavidalo ar plokščią dvimatę bangą. Žiuželio citoskeletinę dalį sudarantys mikrovamzdeliai veikia kaip variklis (protistai, spermatozoidai)
* prokariotinis žiuželis – veikimo principas artimas sraigto principui. Žiuželis sukasi apie savo ašį, paprastai sudaro trimatės spiralės pavidalo bangą. (bakterijos)
* blakstienėlės – veikimo principas artimas irklo veikimo principui (infuzorijos, blakstienotosios kirmėlės ir kt.)
* plasnoklinis varytuvas – plasnojamas sparnas generuoja išsyk ir keliamą, ir varomą jėgą.
** paukštiški sparnai – sparno plokštumą sudaro plunksnų darinys (paukščiai)
** šikšnosparniški sparnai – sparno plokštumą sudaro ant karkaso ištempta oda (šikšnosparniai, pterodaktiliai)
** vabzdiški sparnai – gyslų karkasu sutvirtinta plėvelė (vabzdžiai)
* banginis varytuvas – visas kūnas ar kūno užpakalinė dalis su uodega, kuris banguodamas sudaro atgal bėgančią bangą (žuvys, banginiai, ruoniai)
* miopodinis varytuvas – raumeninga sraigiška koja susitraukiant raumenims apatiniame paviršiuje sudaro atgal bėgančią bangą, kuri stumia pirmyn, tuo tarpu kojos pakraščiai sudaro siurbtuką, kuris laiko koją prispaustą prie paviršiaus (pilvakojai moliuskai)
* kojos – segmentinės svirtys (nariuotakojai, sausumos žinduoliai, paukščiai ir kt.)


Image:Cheville ouv.png|Vežimo ratai
Image:Leclerc p1040868.jpg|*Leclerc* tanko (Prancūzija) vikšras]]
Image:Screw-Konpira.jpg|Laivo sraigtas
Image:USS Churchill propeller cropped.jpg|Laivo sraigtas
|Priešinio sukimo propeleriai
Image:Norwegian military Bell 412SP helicopters.jpg|Kariniai Bell 412SP sraigtasparniai
Image:Proa1.jpg|Burinis laivelis
Image:GB Pair at Henley 2004.JPG|Irklinė sportinė valtis
Image:Flagellum base diagram-en.svg|Prokariotinis žiuželis
Image:Flagella.svg|Prokariotiniai žiuželiai
Image:Human spermatozoa.png|Žmogaus spermatozoidas
Image:Homology.jpg|Pterodaktiliškas, šikšnosparniškas ir paukštiškas sparnai
Image:Dolphin show01.jpg|Banginis delfino varytuvas
Image:Anguilla anguilla.jpg|Unguriškas banginis varytuvas
Image:Beine.JPG|Žinduolių kojos
Image:Coleptera leg.jpg|Vabalo koja
Vadi ed Dahabo–el Kuviro regionas

**Vadi ed Dahabo–el Kuviro regionas** () – vienas iš šešiolikos Maroko regionų. Jis yra pietiniame Maroke, užima 50 880 km² plotą. Čia gyvena 99 367 (2004 m. surašymas) žmonių. Sostinė – Dachla.

Regionui vadovauja Mahometas Salechas Tamekas (Mohamed Saleh Tamek).

Regionui priklauso:
* Auserdo provincija
* Vadi ad Dahabo provincija

## Geografija
Vadi ed Dahabo–el Kuviro regionas yra ginčytinoje Vakarų Sacharos teritorijoje.

## Demografijos raida

## Šaltiniai
* Maroko regionai
Mechikanosas

**Mechikanosas** () – miestas centriniame Salvadore, San Salvadoro departamente. 181,9 tūkst. gyventojų (2006 m.). Maisto, baldų, tekstilės, chemijos pramonė. Yra du institutai, keletas bažnyčių. Svarbus transporto mazgas.
Nenugalėtas

**Nenugalėtas** () – JAV 2002 m. veiksmo filmas apie boksą. Filmas pasakoja apie bokso kovas kalėjimuose.

## Aktoriai
: *Aktorius – vaidmuo*
* Wesley Snipes – Monroe Hutchen
* Ving Rhames – George 'Iceman' Chambers
* Peter Falk – Mendy Ripstein
* Wes Studi – Mingo Pace
* Fisher Stevens – Ratbag Dolan
Usulutanas

**Usulutanas** () – miestas Salvadoro rytinėje dalyje, į pietvakarius nuo San Salvadoro, netoli Usulutano ugnikalnio. Departamento centras. 71,6 tūkst. gyventojų (2006 m.). Svarbus žemdirbystės regiono centras.

## Istorija
1998 m. miestas smarkiai nukentėjo nuo uragano Mičo, o 2001 m. nuo žemės drebėjimo.

## Sportas
* CD Luis Ángel Firpo – futbolo klubas; rungtyniavo aukščiausioje šalies lygoje.
* Namų rungtynes žaidžia *Sergio Torres Rivera* vardo stadione (), talpinančiame 5 tūkst. žiūrovų.

## Žymūs žmonės
* Elías Antonio Saca González, politikas, Salvadoro prezidentas (2004-2009)
* Rodolfo Zelaya, futbolininkas

## Išnašos

## Nuorodos
*
Guild Wars

**Guild Wars** − epizodinė daugelio žaidėjų interneto žaidimų vaidmenimis (MMORPG) serija, kuriama „ArenaNet“ ir leidžiama „NCsoft“ įmonių.

Veiksmas vyksta fiktyviame fantastiniame Tyrijos () pasaulyje. Už kiekvieną frakciją pradedama žaisti skirtingose pasaulio vietovėse, bet maždaug tuo pačiu laikotarpiu. Žaidėjas susikuria avatarą ir bendradarbiaudamas su kitais žaidėjais turi išgelbėti Tyrijos pasaulį nuo antagonistų. Žaidėjas užduotis gali vykdyti vienas ar grupėje kartu su kitais žaidėjas arba kompiuterio valdomais veikėjais (NPC), žinomais kaip *ginklanešiai* arba *herojai*. Kovos tarp žaidėjų gali vykti tik abejoms pusėms sutikus, gali būti tarpgrupinės ir taip pat tik tam tikrose vietose. Žaidėjas gali susikurti aukščiausio lygio veikėją su geriausia PvP ginkluote, kas iš tiesų yra neįprasta MMORPG žanro žaidimuose.

## Serijos žaidimai
* *[[Guild Wars Prophecies]]* (2005 m.) − dažniausiai apibūdinamas kaip tiesiog *Guild Wars*.
** *[[Guild Wars Factions]]* (2006 m.)
** *[[Guild Wars Nightfall]]* (2006 m.)
** *[[Guild Wars: Eye of the North]]* (2007 m.)
* *[[Guild Wars 2]]*

## Šaltiniai

## Nuorodos
* Oficiali ''Guild Wars'' svetainė
* Oficiali ''Guild Wars'' Viki
Nenugalėtas II

**Nenugalėtas II** () – 2006 JAV veiksmo filmas apie boksą. Šis filmas yra 2002 išleisto filmo tęsinys, kuriame plėtojama ta pati bokso kalėjime tematika.

## Aktoriai
: *Aktorius – vaidmuo*
* Michael Jai White – George Chambers
* Scott Adkins – Yuri Boyka
* Ben Cross – Steven Parker
* Eli Danker – Crot
* Mark Ivanir – Gaga
* Ken Lerner – Phil
La Libertadas (Salvadoras)

**La Libertadas** () – miestas centriniame Salvadore, Ramiojo vandenyno pakrantėje, 30 km į pietus nuo San Salvadoro. 13,3 tūkst. gyventojų (1992 m.).

La Libertadas – trečias pagal apyvartą šalies uostas (po Akachutlos ir La Uniono). Svarbus turistinis ir poilsinis šalies centras.
La Libertadas

**La Libertadas** ( – „laisvė“) gali reikšti:

* La Libertadas – miestas Ekvadore;
* La Libertadas – miestas Salvadore;
* La Libertado departamentas – teritorija Salvadore;
* La Libertadas – miestelis Hondūre;
* La Libertadas – miestelis Hondūre;
* La Libertadas – miestelis Gvatemaloje, Petene;
* La Libertadas – miestelis Meksikoje, Čiapase;
* La Libertadas – miestelis Nikaragvoje;
* La Libertado departamentas – teritorija Peru.
Pirates of the Burning Sea

**Pirates of the Burning Sea** - MMORPG žanro žaidimas, sukurtas Flying Lab Software. Žaidimo veiksmas vyksta Karibų jūroje 1720 metais. Žaidimą sudaro taktiniai jūrų mūšiai tarp didelių karo laivų, kovos sausumoje ir žaidėjų reguliuojama ekonomika.

## Kūrimas
Žaidimas pradėtas kurti 2002 m. Pirmaisiais kūrimo metais Flying Lab Suftware suprato, kad kūrimui teks skirti daugiau dėmesio nei iki tol galvota. Dėl to buvo padvigubinta kūrėjų komanda ir sustabdytas kito žaidimo kūrimas.
Džela

**Džela** () – miestas Italijoje, Sicilijos pietinėje dalyje, Kaltanisetos provincijoje, prie Viduržemio jūros. Verčiamasi medvilnės auginimu, žvejyba, naftos chemijos pramone.

Išlikusi V a. pr. m. e. Atėnės šventykla, akropolis. Dželoje rasta daug graikiškos terakotos dirbinių, vazų.

Gelą () apie 688 m. pr. m. e. įkūrė graikų kolonistai iš Rodo ir Kretos. Labiausiai suklestėjo valdant tironui Hipokratui iš Gelos (498–491 m. pr. m. e.), tačiau jo įpėdinis Gelonas 482 m. pr. m. e. sostinę perkėlė į Sirakūzus.

## Šaltiniai
Salvadoro departamentai

**[[Salvadoras]]** yra suskirstytas į 14 **departamentų** (*departamentos*). Žemiau pateiktas sąrašas su skliaustuose nurodytu administraciniu centru.

# Auačapanas (Auačapanas)
# Kabanjasas (Sensuntepekė)
# Čalatenangas (Čalatenangas)
# Kuskatlanas (Kochutepekė)
# La Libertadas (Santa Tekla)
# La Pasas (Sakatekoluka)
# La Unionas (La Unionas)
# Morasanas (San Fransisko Gotera)
# San Migelis (San Migelis)
# San Salvadoras (San Salvadoras)
# San Visentė (San Visentė)
# Santa Ana (Santa Ana)
# Sonsonatė (Sonsonatė)
# Usulutanas (Usulutanas)

## Nuorodos
* El Salvador: Administrative Division (Citypopulation.de)
* Departments of El Salvador (Statoids.com)
Kabanjaso departamentas

**Kabanjaso departamentas** () – departamentas Salvadoro šiaurėje, prie Hondūro sienos. Administracinis centras – Sensuntepekė.

Auginama kava, medvilnė, cukranendrės, sezamas. Gavybos pramonė, gyvulininkystė.

## Savivaldybės

Departamentas padalintas į 9 savivaldybes.

* Sinkera
* Doloresas
* Gvakotektis
* Ilobaskas
* Chutiapa
* San Isidras
* Sensuntepekė
* Techutepekė
* Viktorija

## Šaltiniai
Čalatenango departamentas

**Čalatenango departamentas** () – departamentas Salvadoro šiaurėje, prie Hondūro sienos. Administracinis centras – Čalatenangas.

Didžiąją teritorijos dalį užima kalnai, tarp kurių aukščiausia šalies vieta – El Pitalis. Per departamentą teka Lempa, patvenkta Seron Grandės tvenkiniu. Auginama kava, medvilnė, cukranendrės, sezamas, vaisiai. Gavybos pramonė (cinkas, švinas), gyvulininkystė.

## Savivaldybės

Departamentas padalintas į 33 savivaldybes.

* Agva Kalientė
* Arkatao
* Asakualpa
* Čalatenangas
* Sitala
* Komalapa
* Konsepsion Kecaltepekė
* Dulse Nombre de Marija
* El Karisalis
* El Paraisas
* La Laguna
* La Palma
* La Reina
* Las Vueltasas
* Nombre de Chesusas
* Nueva Konsepsjonas
* Nueva Trinidadas
* Ochos de Agva
* Potonikas
* San Antonio de la Krusas
* San Antonio Los Rančosas
* San Fernandas
* San Fransisko Lempa
* San Fransisko Morasanas
* San Ignasijas
* San Isidro Labradoras
* San Chosė Kankaskė
* San Chosė Las Floresas
* San Luis del Karmenas
* San Migel de Mersedesas
* San Rafaelis
* Santa Rita
* Techutla

## Šaltiniai
Marna

**Marna** () – upė šiaurės Prancūzijoje; Senos dešinysis intakas. Prasideda Aukštutinė Marnos departamente, Langreso aukštumoje, teka per Paryžiaus baseiną, iš pradžių – į šiaurę, nuo Sen Dizjė – į šiaurės vakarus, per Šampanę, nuo Šampanės Šalono – į vakarus. Įteka į Seną netoli Paryžiaus.

Didžiausi intakai:
* dešinieji: So, Urkas;
* kairieji: Blezas, Soma-Sudas, Mažasis Morenas, Didysis Morenas (kairieji).

Upė sujungta laivybiniais kanalais su Reinu ir Sona. Laivuojama nuo Sen Dizjė.

Prie Marnos vyko Marnos mūšis, pakeitęs Pirmojo pasaulinio karo eigą.

Teka per 5 departamentus (Aukštutinė Marna, Marna, Esnas, Sena ir Marna, Sena-Sen Deni, Marnos slėnis). Pagrindiniai miestai prie Marnos: Šomonas, Sen Dizjė, Šampanės Šalonas, Epernė, Šatou-Tieri, Mo.

## Šaltiniai
Ahuačapano departamentas

**Ahuačapano departamentas** () – departamentas Salvadoro pietvakariuose, prie Ramiojo vandenyno ir Gvatemalos sienos. Administracinis centras – Ahuačapanas.

Svarbiausia upė – Pasas (*Río Paz*). Yra įsikūręs El Imposiblės nacionalinis parkas. Auginama kava, medvilnė.

## Savivaldybės

Departamentas padalintas į 12 savivaldybių.

* Ahuačapanas
* Apaneka
* Atikisaja
* Konsepsion de Atakas
* El Refuchijas
* Gvaimangas
* Chuchutla
* San Fransisko Menendesas
* San Lorensas
* San Pedro Pustla
* Takuba
* Turinas

## Šaltiniai
Turkmėnų kalba

**Turkmėnų kalba** (*turkm.* ***türkmençe*** (tukmenče) arba ***türkmen dili***) – Turkmėnijos valstybinė kalba. Turkmėnijoje ja kalba apie 3 430 000 žmonių, o papildomai dar apie 5 500 000 žmonių kitose šalyse, įskaitant Iraną, Iraką, Afganistaną ir Turkiją.

## Abėcėlė
Nuo 1991 m. oficialiai turkmėnų kalbos rašto sistemai yra pritaikyta lotynų abėcėlė, paremta turkų kalbos abėcėle.

Turkmėnų kalba taip pat galima rašyti naudojant kirilicą arba arabų raštą.

## Išnašos

## Nuorodos
* 
* Turkmėnų – anglų kalbų žodynas 
* Omniglot apie turkmėnų kalbą
Sarikamyšo ežeras

**Sarikamyšo ežeras** (, ) – ežeras šiaurės Turkmėnijoje tarp Kaspijos ir Aralo jūrų. Nors nuotraukos padarymo metu (2001 m. gruodžio mėn.) ežeras yra pilnas vandens, kai kurie žemėlapiai nurodo, kad ežeras yra, bent dalinai, tarpais išdžiūna. Šiaurės rytuose apytiksliai ketvirtadalis ežero priklauso Uzbekijai.

Sarikamyšo ežeras atsirado 1971 m. dėl *Sarikamyšo ežerų grupės* užtvindymo. Yra išvystyta žuvininkystė.

## Nuorodos
* Google Map
Jaciūnai (Ignalina)

**Jaciūnai** (arba ***Jociūnai***) – gatvinis kaimas Ignalinos rajono savivaldybės pietinėje dalyje, 5 km į šiaurę nuo Mielagėnų, prie kelio . Yra paminklas NKVD aukoms (pastatytas 2000 m.).

## Etimologija
Pavadinimas kilęs iš asmenvardžio **Jaciū́nas* (plg. pavardė *Jaciùnskas*).

## Istorija
XIX a. pab. buvo užusienis Švenčionių apskrityje, pateko į Tverečiaus valsčių.

1945 m. vasario 15 d. įvyko J. Kamarausko (slap. Karijotas) vadovaujamo partizanų dalinio kautynės su Tverečiaus valsčiaus stribais, atvykusiais gaudyti nuo mobilizacijos į Raudonąją armiją besislapstančių jaunuolių. Partizanai stribus sunaikino, bet artėjant SSSR NKVD karinei grupei iš kaimo atsitraukė į Šiulgų mišką. Ši NKVD grupė sudegino visas kaimo sodybas, 6 jo gyventojus nužudė: A. Bielinį (g. 1895 m.), J. Bielinį, P. Bielinį (g. 1882 m.), P. Dervinį (g. 1897 m.), M. Šiaudinį ir D. Šimkūną. Jie palaidoti Šiulgų kapinėse. Žuvusiesiems po 1990 m. pastatytas kryžius, 1999 m. įrengti tipiniai atminimo ženklai. Vėliau atsikūrė tik viena sodyba. 

Sovietmečiu priklausė Dietkauščiznos, nuo 1979 m. Tverečiaus apylinkei.

## Gyventojai

## Šaltiniai

* Miesteliai.lt
Tarimas (upė)

**Tarimas** (, ) – pagrindinė upė Kinijos Liaudies Respublikos Sindziango autonominiame regione.

Pagrindine Tarimo ištaka laikoma Jarkando upė prasidedanti Karakorumo kalnuose. Tarimu vadinama nuo Jarkendo susiliejimo su Arksu ir Chotano upėmis. Teka į šiaurę, vėliau į rytus aplink Taklamakano dykumą. Vandeningiausias intakas – Aksu upė (70-80 % viso Tarimo vandens). Jarkando ir Chotano upės kartais sausuoju metų periodu išdžiūva visiškai. Vidurupyje ir žemupyje Тarimas dažnai keičia kryptį, išsišakoja į daugybę atšakų suformuodamas upelių ir ežerėlių labirintą išsidėsčiusį ~80 km pločio juostoje. Įteka į Lop Nuro ežerą. Ištekant iš kalnų srovė neša apie 29 km³ vandens per metus, žiotyse – nuo 4 iki 8 km³.

## Šaltiniai
* Большая советская энциклопедия
Jonalaukis (Ignalina)

**Jonalaukis** – kaimas Ignalinos rajono savivaldybėje, 2 km į šiaurę nuo Strigailiškio, prie Dringio ežero pietrytinio galo, Jonalaukio miške. Prateka Palaukinio upelis. Praeina kelias .

## Etimologija
Pavadinimas kilęs iš vardo *Jõnas* ir žodžio *laũkas*. Greičiausiai vertinys iš dvaro pavadinimo *Janopol*.

## Istorija

XIX a. pab. buvo šlėktų palivarkas Švenčionių apskrityje, Daugėliškio valsčiuje. ~1905 m. valdytas Kamenskio.

## Gyventojai

## Šaltiniai

* Miesteliai.lt
Didysis lapuotininkas

**Didysis lapuotininkas** arba **didysis trumpasparnis medkirtis** (*Necydalis major*) – ūsuočių (*Cerambycidae*) šeimos vabalas. Kūnas ilgas, siauras. Antsparniai labai sutrumpėję, nepridengia plėvinių sparnų, todėl išvaizda labiau primena vapsvą nei vabalą ūsuotį.

Vystosi senų, nudžiuvusių lapuočių medienoje. Vabalai aptinkami birželio – liepos mėnesiais ant įvairių augalų.

Lietuvoje reta rūšis. Įrašytas į Lietuvos raudonąją knygą. 

## Taip pat skaitykite
* Lietuvoje gyvenantys ūsuočiai
## Galerija

Necydalis major 1231091.jpg
Necydalis major Flying up bug.jpg
Necydalis major, male.jpg


## Nuorodos
* Nufilmuotas didysis trumpasparnis medkirtis
Kukučiai (reikšmės)

Žodis **kukučiai** reiškia:

* Kukutis (*Upupa epops*) reiškia kukučių (*Upupa*) genties paukščių rūšį.
* Kukučiai (*Upupa*) reiškia kukutinių (*Upupidae*) šeimos paukščių gentį.
* Kukučiai – kaimas Ignalinos raj. Didžiasalio seniūnijoje;
* Kukutėliai – kaimas Ignalinos raj. prie Tverečiaus, iki XIX a. antrosios pusės kaimas vadintas *Kukučiais*, vėliau – *Mažaisiais Kukučiais*.
Kukutėliai

**Kukutėliai** – rėžinis gatvinis kaimas Ignalinos rajono savivaldybėje, 6 km į pietvakarius nuo Tverečiaus, Erzvėto ežero vakariniame krante. Pagrindinė gatvė (kelias ) daugumą sodybų dalija į dvi dalis. Vienoje gatvės pusėje statytos galais į gatvę atsuktos pirkios, dažnai sujungtos su tvartais, svirnai, kitoje – pirtys, įveisti sodai. Išliko vertingų XIX a. pabaigos – XX a. pradžios pastatų, dvigalių pirkių su tvartais, svirnas, smulkiosios architektūros statinių.

## Etimologija
Kukutėliai – mažybinė pavadinimo *Kukučiai* forma (seniau kaimas vadintas Mažaisiais Kukučiais). Šis pavadinimas – iš asmenvardžio *Kukùtis*.

## Istorija

Kukutėliai susiklostė XVI a. viduryje per Valakų reformą. Iki XIX a. antrosios pusės kaimas vadintas ***Kukučiais***, vėliau – ***Mažaisiais Kukučiais***. Kaimas priklausė Pacams, nuo XVII a. pradžios – Dysnos dvaro Erzvėto palivarkui. 1622 m. Petras Pacas Kukutėlius su palivarku padovanojo Tverečiaus Švč. Trejybės bažnyčiai ir vienuolynui, 1842 m. kaimas perėjo valstybės iždo žinion.

Lenkmečiu veikė slapta lietuviška dviklasė mokykla (nuo 1921 m.), kuri rengdavo vaikus į Švenčionių lietuvių gimnaziją. 1938 m. rugpjūčio 31 d. mokykla uždaryta, po 1939 m. vėl atidaryta. 1927–1936 m. veikė Šv. Kazimiero draugijos skyrius, 1928–1938 m. – Lietuvos ūkio draugijos ratelis.

Nuo 1941 m. priklausė Švenčionių apskrities Tverečiaus valsčiui, buvo apylinkės centras. Nuo 1950 m. – Ignalinos rajono apylinkės centras, vėliau priklausė Dietkauščiznos, nuo 1979 m. Tverečiaus apylinkėms.

|}

## Gyventojai

## Šaltiniai

* Miesteliai.lt
Šeiniūnai

**Šeiniūnai** – kaimas Širvintų rajono savivaldybėje, šiaurinėje Gelvanės ežero pakrantėje. 

## Gyventojai

### Žymūs žmonės

Kaime gimė rašytojas Ignas Jurkūnas, vėliau pagal kaimą pasivadinęs Ignu Šeiniumi (1889–1959). Čia jam yra pastatytas tautodailininko Ipolito Užkurnio sukurtas stogastulpis.

## Šaltiniai
Vyras (sutuoktinis)

**Vyras** – vyriškis, oficialiai ar faktiškai esantis moters (jo žmonos) sutuoktinis. Buvimas vyru paprastai reiškia ir dalyvavimą su santuoka susijusiuose svainystės ryšiuose.

Oficialus vyras – vyriškis, kurio santuoka su moterimi oficialiai užregistruota įstaigoje, kuriai suteikta teisė registruoti santuokas. Kai ši įstaiga pasaulietinė, santuoka yra *civilinė santuoka*. Dalyje šalių santuoka gali būti sudaryta bažnyčioje (*bažnytinė santuoka*).

Faktinis vyras (*sugyventinis*) – vyriškis, kuris gyvena kartu su moterimis, kartu tvarko namų ūkį ir galbūt augina vaikus, tačiau jų santykiai nėra oficialiai užregistruoti.

Šiais laikais įvairiose valstybėse egzistuoja nemažai skirtingų santuokos formų, tad ir vyro statusas teisiškai būna gana skirtingas. Buvimas vyru (sutuoktiniu) kelia tam tikras teisines pasekmes (įsipareigojimai žmonai, turimiems ar būsimiems vaikams ir pan.).
Centrinė jėga

**Centrinė jėga** – tokia jėga, kurios dydis priklauso tik nuo skaliarinio atstumo iki veikiančiosios jėgos centro (tarkim, kūno masės centro ar pan.). Kadangi jėga priklauso tik nuo atstumo iki centro, jėgų laukas yra sferiškai simetrinis.

Iš šio apibrėžimo seka tokios centrinių jėgų lauko savybės:
# Sistemai galioja judesio kiekio momento tvermės dėsnis
# Sistemos energijai galioja energijos tvermės dėsnis 
# Kadangi centrinės jėgos kryptis visada sutampa su kūno padėties vektoriaus (radius - vektoriaus) kryptimi, centrinių jėgų sukeliamas jėgos momentas visada lygus nuliui, ir judėjimas vyksta plokštumoje, statmenoje judesio kiekio momentui.

## Savybės
Centrinė jėga visada gali būti aprašyta kaip potencialo gradientas su neigiamu ženklu:

:  \mathbf{F}(\mathbf{r}) = - \mathbf{\nabla} V(|\mathbf{r}|) 

Centrinio jėgos lauko rotorius visada yra lygus nuliui:

:  \nabla \times \mathbf{F}(\mathbf{r}) = 0 

## Pavyzdžiai

Gravitacijos ir kuloninės jėgos yra visiems žinomi centrinių jėgų laukai, kurių stipriai yra proporcingi 1/r².

Objektas, skriejantis gravitacinių arba kuloninių jėgų lauke, juda pagal Keplerio dėsnius.

Nereikia painioti centrinės jėgos su įcentrinės jėgos sąvoka!

## Nuorodos
* Centrinės jėgos ir orbitos  Oxford University Physics Dept.
Svainystė

**Svainystė**, **vedybų giminystė** - ryšys tarp:
* asmens ir jo sutuoktinio giminaičių (sutuoktinio motinos, tėvo, brolių, seserų, pusbrolių ir kt.)
* arba tarp vieno sutuoktinio ir kito sutuoktinio giminaičių (pvz., vyro brolio ar sesers ir žmonos brolio ar sesers; vyro tėvo ar motinos ir žmonos tėvo ar motinos; ir kt.)

Svainystės ryšiais susieti žmonės yra uošvis, anyta, uošvienė, marti, žentas, svainis ir kiti bei sudaro kraujo giminystę.

Kai kuriais įstatymo numatytais atvejais svainystės ryšiai gali būti teisiškai reikšmingi.

## Nuorodos
* Svainystė 
* Buivydienė R (1997) Vedybų giminystės pavadinimai. 245 p.
Jango modulis

**Jango modulis** – fizikinis dydis, nusakantis medžiagos atsparumą gniuždymui ar tempimui. Jis apibrėžiamas kaip įtempio ir santykinio pailgėjimo (deformacijos) santykis. Jango modulis pavadintas britų fiziko Tomo Jango garbei. Tačiau pati koncepcija buvo suformuluota 1727 m. Leonardo Oilerio, o pirmasis ja besiremiantis eksperimentas buvo atliktas 1782 m. Džiordano Rikačio.

Jango modulis savo skaitine reikšme yra lygus įtempiui, kuriam esant kūnas pailgėja dvigubai (santykinė deformacija yra lygi vienetui).

## Medžiagų Jango moduliai

## Taip pat skaitykite
* Huko dėsnis

## Šaltiniai
Puasono santykis

**Puasono santykis** - fizikinis dydis, nusakanti kūno deformaciją kryptimis, statmenomis tempimo ar gniuždymo krypčiai. Visiškai nespūdaus kūno Puasono santykis lygus 0,5. Daugumos medžiagų Puasono santykis yra intervale tarp 0 ir 0,5.
Judith Ansems

**Judith Ansems** (g. 1978 m. lapkričio 21 d.) – Nyderlandų dainininkė, pagrindinė grupės Hermes House Band vokalistė.

Prie jos prisijungė studentavimo laikais, o vėliau tapo pastovia HHB International nare. Su grupe perdainavo tokias žymias dainas kaip *I Will Survive*, *Country Roads*, *Those Days Are Past Now*, *Que Sera Sera*. Judith Ansems taip pat vysto ir solinę karjerą.

Ji vedė laidas *Call TV*, *Veronica Live*, vaidino serijale *Goudkust*.
Uostadvario švyturys

**Uostadvario švyturys** – švyturys Šilutės rajone, Nemuno deltoje, Uostadvario kaime.

Švyturys taisyklingo aštuonkampio formos, sienų briaunos papuoštos žalios spalvos glazūruotomis plytomis, sienos raudonų plytų mūro. Viduje – įvijiniai betoniniai laiptai, vedantys į žibinto patalpą, iš kurios patenkama į apžvalgos aikštelę. Aukštis 18 m.

## Istorija

1873–1876 m. priešais Minijos žiotis pastatytas aštuoniakampis Uostadvario švyturys, sujungtas su švyturio sargo gyvenamuoju namu. Dabar tai technikos istorijos paminklas, navigacijai nebenaudojamas, bet yra puikus Rusnės ir Minijos apylinkių apžvalgos bokštas.

1907 m. pastatyta vandens kėlimo stotis su garo turbina, susiurbianti pievų vandens perteklių ir nuleidžianti jį į Atmatos upę. Tai yra pirmasis tokios paskirties statinys Lietuvos teritorijoje. Statinys buvo restauruotas XXI a., jame įrengtas Šilutės polderių muziejus.

Lietuvos paštas 2003 m. išleido pašto ženklą su Uostadvario švyturio vaizdu.

## Šaltiniai
Purpurinis plokščiavabalis

**Purpurinis plokščiavabalis** (*Cucujus cinnaberinus*) – plokščiavabalių (*Cucujidae*) šeimos vabalas. Kūnas 11 – 15 mm ilgio, plokščias. Apatinė pusė juoda (tik galva raudona), viršutinė pusė purpurinės raudonos spalvos. Galva platesnė už priešnugarėlę.

## Biologija
Lervos vystosi po džiūstančių ir nudžiūvusių lapuočių medžių žieve. Plėšrios, labai ėdrios, sunaikina daug po žieve besivystančių vabzdžių. Vystymosi ciklas trunka 2 metus.

Suaugėliai vabalai aptinkami po lapuočių medžių žieve, ant kamienų ir rąstų. Kartais suaugėliai slepiasi ir po spygliuočių medžių žieve. Po medžių žieve taip pat ir žiemoja.

Vabalai aktyvūs birželio – liepos mėnesiais.

## Paplitimas
Aptiktas beveik visoje Europoje nuo Viduržemio jūros krantų iki Norvegijos. Kituose žemynuose neatrastas.
Retas, įrašytas į tarptautinę raudonąją knygą.

Lietuvoje taip pat retas. Įrašytas į Lietuvos raudonąją knygą.

## Išnašos

## Taip pat skaitykite:
Pušinis plokščiavabalis

## Nuorodos
*Nuotraukos
Kuskatlano departamentas

**Kuskatlano departamentas** () – departamentas Salvadoro centrinėje dalyje. Administracinis centras – Kochutepekė.

Auginama kava, medvilnė, tabakas, vaisiai. Iki 1835 m. departamento sostinė buvo Sučitotas.

## Savivaldybės

Departamentas padalintas į 17 savivaldybių.

* Kandelarija
* Kochutepekė
* El Karmenas
* El Rosarijas
* Monte San Chuanas
* Oratorio de Konsepsjonas
* San Bartolomė Perulapija
* San Kristobalis
* San Chosė Gvajabalis
* San Pedro Perulapanas
* San Rafael Sedrosas
* San Ramonas
* Santa Krus Analkitas
* Santa Krus Mičapa
* Sučitotas
* Tenansingas
* Sakatekasas

## Šaltiniai
La Libertado departamentas (Salvadoras)

**La Libertado departamentas** () – departamentas Salvadoro centrinėje dalyje, prie Ramiojo vandenyno. Administracinis centras – Santa Tekla.

Auginama kava, medvilnė, tabakas, vaisiai, javai, kakava. Gyvulininkystė. Maisto, baldų, chemijos pramonė.

## Savivaldybės

Departamentas padalintas į 22 savivaldybes.

* Antigvo Kuskatlanas
* Čiltiupanas
* Siudad Arsė
* Kolonas
* Komasagva
* Huisukaras
* Chajakė
* Chikalapa
* La Libertadas
* Nuevo Kuskatlanas
* Opikas
* Kecaltepekė
* Sakakojas
* San Chosė Viljanueva
* San Matijasas
* San Pablo Takačikas
* Santa Tekla
* Talnikė
* Tamanikė
* Teotepekė
* Tepekojas
* Saragosa

## Šaltiniai
La Libertado departamentas

**La Libertado departamentas** yra 2 departamentai Lotynų Amerikoje:
* La Libertado departamentas – Peru;
* La Libertado departamentas – Salvadore.
La Paso departamentas (Salvadoras)

**La Paso departamentas** () – departamentas Salvadoro centrinėje dalyje, prie Ramiojo vandenyno. Administracinis centras – Sakatekoluka.

Auginama kava, medvilnė, tabakas, vaisiai, medvilnė, juka. Žvejyba, turizmas.

## Savivaldybės

Departamentas padalintas į 23 savivaldybes.

* Kujultitanas
* El Rosarijas
* Cherusalenas
* Mersedes La Seiba
* Olokuilta
* Paraiso de Osorijas
* San Antonio Masahuatas
* San Emigdijas
* San Fransisko Činameka
* San Chuan Nonualkas
* San Chuan Talpa
* San Chuan Tepesontesas
* San Luis La Heradura
* San Luis Talpa
* San Migel Tepesontesas
* San Pedro Masahuatas
* San Pedro Nonualkas
* San Rafael Obrachuelas
* Santa Marija Ostuma
* Santjago Nonualkas
* Tapalhuaka
* Verapasas
* Sakatekoluka

## Šaltiniai
La Unjono departamentas

**La Unjono departamentas** () – departamentas Salvadoro rytuose, prie Ramiojo vandenyno Fonsekos įlankos ir Hondūro sienos. Administracinis centras – La Unjonas.

Auginama kava, medvilnė. Žvejyba, turizmas. Maisto, chemijos pramonė. Departamentui priklauso salų grupė Fonsekos įlankoje (Meangera, Kočaguita, Meanguerita, Pigaljas. Svarbiausia upė – Goaskoranas.

## Savivaldybės

Departamentas padalintas į 18 savivaldybių.
 
* Anamorosas
* Bolivaras
* Konsepsjon de Orientė
* Končagva
* El Karmenas
* El Sausė
* Intipuka
* La Unjonas
* Lislikė
* Meanguera del Golfas
* Nueva Esparta
* Pasakina
* Polorosas
* San Alechas
* San Chosė
* Santa Rosa de Lima
* Jajantikė
* Jukuaikinas

## Šaltiniai
Morasano departamentas

**Morasano departamentas** () – departamentas Salvadoro šiaurės rytuose, prie Hondūro sienos. Administracinis centras – San Fransisko Gotera.

Auginama bananai, javai, kava, medvilnė. Gyvulininkystė. Svarbiausia upė – Tortola.

## Savivaldybės

Departamentas padalintas į 26 savivaldybes.

* Arambala
* Kakaopera
* Čilanga
* Korintas
* Delisias de Konsepsjonas
* El Divisaderas
* El Rosarijas
* Gvalokoktis
* Gvatachiagva
* Choateka
* Chokoaitikė
* Chokoras
* Lolotikiljas
* Meangera
* Osikala
* Perkinas
* San Karlosas
* San Fernandas
* San Francisko Gotera
* San Isidras
* San Simonas
* Sensembra
* Sosjedadas
* Torola
* Jamabalis
* Joloaikinas

## Šaltiniai
Kopetdagas

**Kopetdagas** (, ) – kalnagūbris Turkmėnijos ir Irano pasienyje, Turkmėnijos–Chorasano kalnų dalis. Kalnagūbrio ilgis apie 650 km išilgai sienos, į rytus nuo Kaspijos jūros, plotis nuo 40 km (pietryčiuose) iki 200 km (šiaurės vakaruose). Aukštis iki 3117 m (Chezarmesdžedo k. Irane; aukščiausias taškas Turkmėnijoje – Rizė kalnas, 2942 m).

Kopetdagas priklauso Viduržemio jūros geosinklinų juostai. Kalnuose dominuoja smiltainio, klinties, mergelio uolienos, pasitaiko urvų, mineralinių šaltinių, karstinių reiškinių. Neretai įvyksta žemės drebėjimai (pvz., itin stiprus 1948 m. Ašchabado žemės drebėjimas).

Klimatas subtropinis, sausas, Viduržemio jūros tipo. Kalnų upės didelę metų dalį būna išdžiūvusios. Pakalnių lygumose ir prieškalnėse plyti pelynų ir efemerų dykumos, maždaug 500 m aukštyje – miglių–ašuočių pusdykumės, 1500 m aukštyje – stepės su kadagių ir pistacijų retmiškiais. Įsteigtas Kopetdago rezervatas.

Kopetdago prieškalnėse šalia Ašchabado yra senovės partų miesto, Nisos griuvėsiai.

## Šaltiniai
Gringo

**Gringo** – ispanų ir portugalų kalboje vartojamas terminas, skirtas pavadinti užsienietį Lotynų Amerikoje. Šio žodžio reikšmė skirtigose valstybėse skiriasi, bet dažniausiai žodžiu *gringo* apibūdinamas baltaodis atvykėlis iš JAV, Kanados, Australijos, Europos (ypač JK, Skandinavijos, Vokietijos, Rytų Europos), paprastai kalbantis angliškai arba kita kalba, nepanašia į ispanų ar portugalų. Kartais priklausomai nuo situacijos žodis gringo vartojamas kaip įžeidimas, nors dažniausiai juo draugiškai pašiepiamas užsienietis, kuris nesupranta vietinės kalbos, tradicijų.

## Etimologija
*Gringo* etimologija nėra aiški. Viena iš versijų teigia, kad *gringo* 'svetimas' yra pakitęs į ispanų kalbą atėjęs žodis *griego* 'graikas; svetima kalba', iš  'graikas'.  

Neteisingų liaudiškų etimologijų yra daug. Pvz., žodžio *gringo* kilmė siejama su angliškais žodžiais *green go* ("žalieji, lauk! ") meksikiečių naudotais Meksikos-JAV karo metu, arba dėl žalios dolerio spalvos.

## Nuorodos
Marakešo tarptautinis oro uostas

**Marakešo oro uostas** arba **Menara tarptautinis oro uostas** (IATA: **RAK**, ICAO: **GMMX**) – oro uostas Marakeše, Maroke. Oro uostas yra antras pagal dydį po Mahometo V oro uosto Kasablankoje.

## Pralaidumas 2007 m.
* Keleiviai: 3 050 916
* Skrydžiai: 29 246
* Kroviniai (t): 1 555,07

Šaltinis: 
Oro uostas gali priimti Boeing 747 tipo lėktuvus.

## Aviakompanijos ir kryptys
* Aigle Azur (Paryžius – Orli)
* Air Europa (Barselona, Madridas, Maljorkos Palma)
* Air France (Paryžius-Orli)
* British Airways
** operatorius GB Airways (Londonas (Gatwick), Londonas (Heathrow))
* Corsairfly (Paryžius-Orli)
* Easyjet (Bazelis, Ženeva, Londonas (Gatwick), Madridas, Milanas (Malpensa))
* Helvetic Airways (Ciūrichas)
* Iberia Airlines (Madridas)
** operatorius Clickair (Barselona)
* Jet4you (Paryžius-Orli)
* Jetairfly (Briuselis)
* MyAir (Milanas (Malpensa), Milanas (Orio), Venecija)
* Norwegian Air Shuttle (Oslas, Oslas-Ryge (nuo 2008 m. balandžio 3 d.)
* Royal Air Maroc (Kasablanka, Londonas (Gatwick), Uarzazatas, Paryžius (Šarlio de Golio))
** operatorius Atlas Blue (Barselona, Bazelis (Mulhouse), Bolonija, Bordo, Briuselis, Ženeva, Lilis, Londonas (Gatwick), Lionas, Madridas, Marselis, Milanas (Malpensa), Nantas, Nica, Tulūza, Ciūrichas)
* Regional Air Lines (Agadiras, Kasablanka)
* Ryanair (Diuseldorfas, Frankfurtas, Cherona, Londonas (Luton), Marselis (Provence))
* Thomsonfly (Mančesteris)
* transavia.com (Amsterdamas, Paryžius-Orli)

## Išnašos
Giminystė

**Giminystė** – santykiai tarp žmonių, susietų šeimos, santuokos, bendros kilmės ryšiais. Tokiais ryšiais susieti žmonės vadinami *[[giminaitis|giminaičiais]]*.

## Rūšys
Giminystė būna dvejopa:
* *[[Kraujo giminystė]]* ar dažnai tiesiog *giminystė* – genetinė giminystė pagal bendrą kilmę, kilimą vienas iš kito arba giminystė per socialinį įsipareigojimą įvaikinant.
* *[[Vedybų giminystė]]* ar *[[svainystė]]* – giminystė pagal savo paties arba artimo kraujo giminaičio santuoką.

Giminystės ryšiai dažnai reiškia glaudesnius socialinius ryšius tarp žmonių, todėl gali būti susiję su galimu viešųjų ir privačių interesų konfliktu, kai valstybės tarnautojas tvarko reikalus, susijusius savo giminaičių interesais. Giminystės (ypač kraujo giminystės) ryšiai siejasi ir su tam tikrais turtiniais santykiais, pvz., teise į turto paveldėjimą.

Kai kurie antropologai išskiria dar ir trečią giminystės rūšį – tai *[[toteminė giminystė]]*. Ši giminystės forma būdinga senosioms visuomenėms, organizuotoms toteminiu principu. Giminaičiais laikyti visi žmonės, priklausantys tam pačiam totemui.
Kolorado Avalanche

**Kolorado „Avalanche“** – () NHL Vakarų konferencijos Šiaurės vakarų pogrupio ledo ritulio komanda iš Kolorado, Denverio, JAV.

## Istorija

San Francisko miestas buvo apdovanotas vieta NHL lygoje, bet komanda greitai persikėlė į Kvebeką 1972 m. ir pavadinimu Quebeck "Nordiques" pradėjo žaisti WHA lygoje. 1979 m. komanda pateko į NHL lygą, bet jai ten nesisekė. Komanda tapo viena iš prasčiausių lygoje. 1992 m. Eric Lindros buvo pakviestas naujokų biržoje, bet atsisakė žaisti už "Quebeck Nordiques", todėl komanda jį išmainė į 5 kitus žaidėjus, du naujokų biržos šaukimus ir 15 mln. JAV dolerių. Kitą sezoną komanda pirmą kartą pasiekė atkrintamąsias varžybas, o dar kitą sezoną laimėjo Šiaurės vakarų pogrupyje. 1995 m. komandos vadovas pardavė ją pirkėjams Denveryje ir komanda tapo Colorado "Avalanche". 

## Sezonai

## Nuorodos

* Oficialus klubo puslapis
Bepelekė jūrų kiaulė

**Bepelekė jūrų kiaulė** (*Neophocaena phocaeniodes*) – viena iš šešių jūrų kiaulių rūšių. Vandenyse aplink Japoniją, šiauriniame jos dalies pusėje, dar vadinamas *sunameri*. Pirmą kartą surastos Jangdzės upėje Kinijoje, todėl kartais dar pavadinami *jiangzhu* ar „upės kiaulė“.

## Gyvenimo vieta
Bepelekė jūros kiaulė gyvena Azijos pakrantės vandenyse, ypač aplink Indiją, Kiniją, Indoneziją ir Japoniją. Unikalūs gėlo vandens gyventojai yra surasti Jangdzės upėje. Vakarų pusėje paplitusios nuo Indijos iki pat Persų įlankos. Gyvena sekliuose vandenyse (iki 50 m), šalia kranto, vandenyse su minkštu ar smėlėtu jūros dugnu. Retais atvejais jas aptikdavo iki 160 kilometrų nuo kranto, atviroje jūroje Rytinėse Kinijos jūrose ir Geltonojoje jūroje, nors ir vis dar sekliame vandenyje.

## Apibūdinimas
Bepelekės jūros kiaulės beveik visiškai neturi viršutinio peleko, vietoj to yra žema ketera. Tai rodo, kad kūno forma, kurią turi rykliai, delfinai ir jūros kiaulė nėra vienintelė galima forma jūros gyventojams. Suaugusios bepelekės jūros kiaulės oda yra šviesiai pilkos spalvos. Tik gimę naujagimiai yra beveik visiškai juodi išskyrus keterą, kuri yra tamsiai pilka, visiškai pilki tampa po 4–6 mėnesių. Užauga daugiau kaip 1,55 m ilgio ir sveria iki 30-45 kg. Patinai lytiškai subręsta apie 4–6 gyvenimo metus, patelės apie 6–9 metus .
Antanas Terminskas

**Antanas Terminskas** (1949 m. birželio 30 d. Bečerninkai, Troškūnų valsčius – 2013 m. rugpjūčio 28 d. Šeriuose, Anykščių rajonas) – inžinierius, Lietuvos ir Anykščių rajono politinis bei visuomenės veikėjas.

## Biografija
1972 m. baigė Lietuvos žemės ūkio akademiją, inžinierius mechanikas. 1972–1992 m. dirbo Anykščių rajono „Gimtosios žemės“ (Viešintos) ir „Atžalyno“ (Šoveniai) kolūkiuose vyr. inžinieriumi, Jakšiškio tarybinio ūkio direktoriumi. Nuo 1996 m. Šerių kaimo ūkininkas. LR Seimo nario padėjėjas.

Lietuvos valstiečių liaudininkų sąjungos narys. 2007–2011 m. Anykščių rajono savivaldybės tarybos narys.

Jakšiškio kaimo bendruomenės narys. Sesuo Bronislava Šostuchienė. Sutuoktinė Aldona, vaikai Asta, Evaldas. Palaidotas Anykščių kapinėse.

## Šaltiniai
Gottfried Leibniz

**Gotfrydas Vilhelmas Leibnicas** (; 1646 m. liepos 1 d. Leipcige – 1716 m. lapkričio 14 d. Hanoveryje, Vokietija) – vokiečių filosofas, matematikas, daugiausiai rašęs lotynų ir prancūzų kalbomis.

1673 m. sukūrė skaičiavimo mašiną, gebančią atlikti 4 aritmetinius veiksmus.

## Biografija
Gimė 1646 m. liepos 1 d. Leipcigo universiteto filosofijos profesoriaus F. Leibnico šeimoje. Tėvas mirė, kai Gotfrydui buvo vos septyneri. Mokėsi Leipcigo Šv. Tomo mokykloje. 1661 m. įstojo į Leipcigo universitetą, kuriame studijavo filosofiją. Po dvejų metų perėjo į Jėnos universitetą, kuriame mokėsi matematikos. 1663 m. išspausdino savo pirmąjį veikalą „De principio individui“. Tais pačiais metais jam suteiktas filosofijos bakalauro, o 1664 m. – filosofijos magistro laipsnis. 1666 m. Altdorfo universitete apgynė teisės daktaro disertaciją. Nuo 1672 m. iki 1676 m. dirbo Mainco kurfiursto tarnyboje. Šiose pareigose daug keliavo po Europos valstybes. Rašė lingvistikos, istorijos, politinės teorijos, estetikos veikalus.

G. Leibnicui priskiriamas dvejetainės sistemos sukūrimas. Filosofijoje žinoma Monadologija (Dievo egzistavimo įrodinėjimas), filosofinis optimizmas (pasak Leibnico, *mūsų pasaulis – geriausias iš geriausių, arba, kitaip tariant, tobulas, nes, jei Dievas, būdamas visagalis, galėjo sukurti tobulą pasaulį, sunku būtų patikėti, kad jis tokio nesukūrė*).

Taip pat Leibnicas yra kūręs teorijas tokiose mokslo srityse kaip logika, kalbotyra.

## Šaltiniai
Tireotropinas

**Tireotropinas** – tireotropinis hormonas (TTH, ), stimuliuojantis skydliaukės veiklą ir jos hormonų gamybą, aktyvina baltymų, fosfolipidų ir nukleorūgščių biosintezę.

Pagal cheminę sudėtį TTH yra glikoproteinas. Tireotropinas, dalyvaujant pogumburiui, grįžtamojo ryšio principu reguliuoja skydliaukės aktyvumą: greitina tireoglobulino ir jodo tironinų sintezę, tironinų sekreciją, taip pat skatina medžiagų apykaitą (glikogeno, riebalų sunaudojimą).

TTH sekreciją skatina:
* tiroliberinas;
* streso faktoriai;
* žema aplinkos temperatūra.

TTH sekreciją slopina:
* atgalinio ryšio mechanizmai (per pogumburį);
* somatostatinas.

## Nuorodos
* MedlinePlus apie TTHen
Sati (dainininkė)

**Sati Mackevičiūtė - Matangi**  (g. 1976 m. balandžio 11 d. Klaipėdoje) – Lietuvos dainininkė.

## Biografija
Gimė teisininkės ir žurnalisto („Laisvosios Europos“ radijo) šeimoje, Klaipėdoje. Sulaukusi septynerių metų pradėjo lankyti muzikos mokyklą. Paauglystėje mokėsi pas Lietuvos operos dainininkę docentę Oną Glinskaitę. Pirmuosius žingsnius populiariosios muzikos scenoje žengė 1991 m. pasivadinusi „Violette“ (vėliau – „Crazy Violette“) vardu. Karjeros pradžioje atlikėja kūrė ir dainavo popmuzikos balades. Dalyvavo daugelyje konkursų ir festivalių („Metamarfozės 2000”, „Klasikos diversijos 2001”, „Mes irgi galime mylėti”, „Pop Art”, „Muzikinis Viešbutis”). Neskelbdama savo vardo, įdainavo solines partijas keletui muzikos atlikėjų, įskaitant grupes Pompa, Exem, Sel, Trumpas sujungimas bei Andrių Mamontovą.

Pasižymi tuo, kad turi stiprų balsą (95,8 decibelo) bei platų balso diapazoną – nuo vaikiško spiegiančio iki sodraus operinio. Ji taip pat tapo 2000 m. akcijos „Gerklė 2000“, kurios tikslas buvo išrinkti stipriausią balsą turintį savininką, nugalėtoja. Šis pasiekimas įrašytas Lietuvos rekordų knygoje.

Sati atliekamos muzikos stilius varijuoja nuo pop iki progresyviosios šokių muzikos. Jos muziką aukštai įvertino Lietuvos muzikos kritikai; Sati taip pat gavo gerą recenziją iš Vokietijos muzikos kritikų bei didžiausios Vokietijos muzikinės TV Viva. „Laimė, meilė ir taika“' – taip skamba dainininkės moto. Dainininkės kūrybai įtaką padarę tokie atlikėjai, kaip Marusha, Bjork, Stina Nordenstam, Achillea, Enigma, Lisa Gerrard.

2001 m. vasarį sukūrė šeimą su Liudu Jurkoniu, bei susilaukė dviejų sūnų (Ąžuolas ir Arijas). Išsiskyrė 2009 m.

Sati aktyviai pasisako už sveiką gyvenimo būdą be jokių svaigalų, yra veganė, žaliavalgė,. Dalyvavo narkomanijos bei svaigalų vartojimo prevencijos projekte „Nauja Mada”.

2008 m. Sati drauge su kolega sukūrė ethereal, world, ambient muzikos projektą „Agama“. Pavadinimas sanskrito kalba reiškia „žinių šaltinis“. Kolektyvas su „Ugnies Rato“ fakyrais dalyvavo 2010 m. atrankoje į „Euroviziją“, kur pristatė ethnic ethereal stilistikos dainą „Field of Kings“. Finaliniame atrankos turnyre ji užėmė 4 vietą. Be to, atlikėja apdovanota specialiu LATGA-A prizu už geriausią autorinę dainą.

2011m susilaukė dar vieno sūnaus - Indra.

## Diskografija
* *Atiduodu save* (1994 m. albumas, įrašytas „Crazy Violette“ vardu)
* *Absoliuti visuma* (1997)
* *Troškimų medis* (1998)
* *Meilės paslaptis* (2004)

## Šaltiniai

## Nuorodos
*